**ПРАДМЕТ:** Гісторыя Беларусі, 6 клас.

**ТЭМА:** “Княжанне Вітаўта”

**Г.М.Шлыковіч**, настаўнік гісторыі ДУА “Гудагайская сярэдняя школа” Астравецкага раёна Гродзенскай вобласці.

**Дыдактычная мэта ўрока:**

вучні павінны ведаць:

-даты асноўных гістарычных падзей, якія адбываліся ў гады праўлення Вітаўта: Салінскага пагаднення, Віленска-Радамскай уніі,Гарадзельскай уніі, бітвы на рацэ Ворксла;

вучні павінны ўмець:

-вызначаць асноўныя накірункі дзяржаўнай палітыкі Вітаўта;

-апісваць гістарычнае значэнне дзейнасці Вітаўта па захаванню дзяржаўнай самастойнасці ВКЛ;

-вызначаць прычыны і вынікі Віленска-Радамскай і Гарадзельскай уніі;

-састаўляць апавяданне аб пашырэнні тэрыторыі ВКЛ пры Вітаўце.

**Задачы асобаснага развіцця вучняў:**

-развіваючая: садзейнічаць развіццю уменняў вызначаць ролю асобы ў гісторыі, аналізаваць гістарычныя падзеі і лакалізаваць іх у прасторы;

-выхаваўчая: праз вывучэнне дзейнасці вялікага князя Вітаўта садзейнічаць выхаванню патрытычных пачуццяў і павагі да мінулага свайго краю.

**Тып урока:** вывучэнне новага матэрыялу.

**Асноўныя паняцці:** Віленска-Радамская ўнія, Гарадзельская ўнія, Салінскае пагадненне,”Вялікая вайна”.

**Тэхналогія:** элементы інтэрактыўнага навучання, крытычнага мыслення.


**Формы работы вучняў:** індывідуальная, франтальная, работа ў парах.

**Забеспячэння ўрока:** Гісторыя Беларусі са старажытных часоў да канца ХVст.: вуч.дапаможнік для 6 класа ўстаноў агульнай сярэдняй адукацыі з бел.мовай навучання: у 2 ч. Ч.2 / Ю.М.Бохан, С.М.Цемушаў; пад рэд. Ю.М.Бохана.- Мінск: Выд.цэнтр БДУ, 2016; насценная гістарычная карта “ВКЛ у ХІV-ХVстст.”, мультымедыйная прэзентацыя,партрэт Вітаўта.

**ХОД УРОКА:**

**І. Арганізацыйны момант.**

**Уступнае слова настаўніка.**

**** Пасля заключэння Крэўскай уніі ў ВКЛ разгарнулася барацьба за захаванне незалежнасці. У выніку да ўлады прыйшоў гарадзенскі і берасцейскі князь Вітаўт. Дзякуючы яго намаганням ВКЛ стала адной з наймацнейшых дзяржаў Еўропы.Чаму пасля смерці Вітаўта не ўдалося захаваць тую магутнасць, якую здабыў для яе Вітаўт?

**ІІ. Абвяшчэнне тэмы ўрока, пастаноўка мэты і задач урока сумесна з вучнямі.**

План вывучэння новага матэрыялу:

1.Намаганні Вітаўта па аднаўленні самастойнасці ВКЛ.

2.Знешняя палітыка Вітаўта.

3.ВКЛ на вяршыні магутнасці.

4.Спробы Вітаўта па атрыманні каралеўскай кароны.

**ІІІ. Актуалізацыя апорных ведаў вучняў па тэме і падрыхтоўка да засваення новага матэрыялу.**

-Калі была заключана Крэўская ўнія?

**(14 жніўня 1385 год)**

**** -Назавіце прычыны падпісання ўніі.

**(Неабходнасць сумеснай барацьбы паміж ВКЛ і Польшчай)**

-Калі было падпісана і што прадугледжвала Востраўскае пагадненне?

**(1392 год, заключана паміж польскім каралём і вялікім князем літоўскім Ягайлам і князем гарадзенскім і трокскім Вітаўтам аб перадачы ўлады Вітаўту ў ВКЛ.)**

**Работа ў сшытках.**

-Запішыце гады праўлення Вітаўта-

1392 -1430 гг.

**Работа па падручніку с.63**

Разгляд выявы Вітаўта на малюнку**,** вызначыць да якой дынастыі адносіцца.

**СЛАЙД.**

**Работа па падручніку. П.1**

**Настаўнік:**

**-**Не жадаючы прызнаваць васальную залежнасць ад Польшчы Вітаўт стаў умацоўваць сваю ўладу.

**Самастойная работа: прачытаць п.1 і адказаць на пытанне:**

-Якія крокі прадпрыняў Вітаўт для аднаўлення самастойнасці ВКЛ?

**Вывад:** такім чынам, у ходзе барацьбы з удзельнымі князямі адбываецца працэс цэнтралізацыі ўлады.

**Работа па падручніку. П.2**

**Работа з картай форзаца 2 “ВКЛ у гады праўлення Вітаўта”.**

**СЛАЙД**

**На аснове карты і тэкста падручніка састаўленне гексаў “Знешняя палітыка Вітаўта” з запісам у сшытак дат бітваў.**

**Гекс 1.**

Падпарадкаванне Смаленска (шукаюць на карце)

**Гекс 2.**

Падпарадкаванне Ноўгарад Вялікага (шукаюць на карце)

**Гекс 3.**

Разгром татараў на р.Дон (шукаюць на карце)


**Гекс 4.**

Далучыў землі ў нізоўях Дняпра.(шукаюць на карце)

**Гекс 5.**

Салінскае пагадненне 1398 г.(на карце шукаюць Тэўтонскі ордэн)

**Дадатковая інфармацыя:**

**** 23 красавіка ў Гародні Вітаўт падпісаў мірную дамову з Ордэнам. 12 кастрычніка ў суправаджэнні князёўУладзіміра Слуцкага, Юрыя Пінскага, Міхайлы Заслаўскага,Івана Гальшанскага, Івана Друцкага, баяр і іншых разам з жонкаю прыехаў на Салінскае возера на сустрэчу з вялікім магістрам і вышэйшымі асобамі ордэна.Перамовы ўвесь час суправаджаліся балямі. Літвінскія князі і баяры абвясцілі Вітаўта “каралём Літвы і Русі”. Вітаўт не хацеў выклікаць гнеў Ягайлы і ў дамове падпісаўся:” вярхоўны князь Літвы і Русі”-тым тытулам, які належаў Ягайлу.

**Настаўнік тлумачыць прычыны падпісання Салінскага пагаднення:** перадача Жамойці Ордэну ў планах Вітаўта была часовай з’явай для таго, каб заручыцца падтрымкай Папы Рымскага.

**Гекс 6.**

Бітва на р.Ворксле 1399 г. (шукаюць на карце Залатую Арду, прыток Дняпра р.Воркслу )

**Работа з гістарычным дакументам с.66.**

**Прачытаць, адказаць на пытанне на слайдзе:**

******СЛАЙД.**

**СЛАЙД.**

**Паколькі ў падручніку адсутнічае інфармацыя аб падпісанні Віленска-Радамскай уніі, то настаўніку неабходна звярнуць увагу на гэту падзею, як важны гістарычны факт для ВКЛ.**

**Вывад:** пры Вітаўце ВКЛ атрымала выхад адразу да двух мораў і стала адной з буйнейшых дзяржаў Еўропы.

**IV. Фізхвілінка.**

Настаўнік называе даты, імёны гістарычных асоб,тэрміны, калі яны адносяцца да ВКЛ, то вучні ўстаюць, калі не, то сядзяць:

- Міндоўг - усталі.

- Вітаўт – усталі.

- Іван IV- сядзяць.

- 1253 г. - усталі.

- Трокі –усталі.

- Ян Гус – сядзяць.

**V. Работа ў парах.**

**П.3-4**

**Кожная пара атрымоўвае картку з табліцай. Неабходна запоўніць пустыя калонкі.**

(выдзеленае курсівам неабходна ўставіць вучням падчас самастойнай работы ў парах)

**Табліца**

**“ВКЛ на вяршыні магутнасці. Спробы Вітаўта атрымаць каралеўскую карону”**

|  |  |  |
| --- | --- | --- |
| **Гады** | **Падзея** | **Характарыс**  **тыка** |
| *1409-1411* | “Вялікая вайна” | *Сумесная з Польшай перамога над Тэўтонскім Ордэнам, вяртанне ВКЛ жамойцкіх зямель* |
| 1413 | *Гарадзельская ўнія з Польшчай* | *Падцвярджэнне самастойнасці ВКЛ,права займаць вышэйшыя пасады толькі ў феадалаў -католікаў* |
| *1414-1418* | Царкоўны сабор ў Канстанцы | *Папа Рымскі прызнаў вынікі “Вялікай вайны”* |
| 1420-ыя | Дапамога чэхам у гусіцкіх войнах | *Германскі імператар прапанаваў Вітаўту тытул караля Літвы і Русі* |
| 1420-ыя | Уплыў на Залатую Арду | *Некаторыя ханы Залатой Арды стаўленікі Вітаўта* |
| 1420-ыя | Падпарад  каванне рускіх зямель | *Падпарадкаваў Цвер і Пскоў,пашырыў уплыў на Маскоўскае княства* |

**VІ. Праверка самастойнай работы.**

**Па выніках запаўнення табліцы, вучні сумесна з настаўнікам робяць два асноўныя вывады:**

-вялікі князь Вітаўт распаўсюдзіў свій уплыў на многія землі,але захаваў цэласнасць і незалежнасць ВКЛ;

-пры Вітаўце ВКЛ дасягнула свайго росквіту.


**Работа па падручніку с.68**

Работа над мініяцюрай “Пахаванне Вітаўта”. Запіс даты смерці Вітаўта ў сшыткі.

**Вывад:** падчас праўлення Вітаўта ВКЛ дасягнула вяршыні сваёй магутнасці.залежнасць ад Польшчы ліквідавана,тэўтонцы разгромлены.Але пасля смерці Вітаўта пачалася барацьба за ўладу, што прывяло да паслаблення ВКЛ.

**VІІ. Рэфлексія.**

**СЛАЙД.**

****

**VІІІ. Выстаўленне адзнак.**

**ІХ. Дамашняе заданне: параграф 7, пытанне 6 вусна, саставіць сінквейн”Вітаўт”.**